wickkiey/tamil-wikipedia-markdown huggingface dataset:
# பாண்டியன்-மனைவி (கம்பர் காலம்)


**கம்பர் காலப் பாண்டின் மனைவி** பாடியதாக இரண்டு பாடல்கள் பதிவில் உள்ளன. தன் கணவன் பாண்டியன் பரத்தையரோடு உறவுகொண்டிருந்ததைக் கண்டிக்கும் பாடல்களாக அவை உள்ளன.  
- வேண்டியபோதெல்லாம் இன்பம் விளைவிக்கும் கையால் என்னைத் தொடாதே. ஏதாவது சொல்லவேண்டும் என்றால் என்னுடைய முகத்தைப் பார்த்துத் தூரத்தே நின்றுகொண்டு சொல் என்கிறாள் பாண்டியனின் மனைவி.
- துணியால் முலையை மூடிக்கொண்டு கண்வலைக்குள் சிக்கவைப்பவர்கள் விலைமாதர். அவர்கள் சொல்லி உன்னை என்னிடம் அனுப்பிவைத்தார்களோ? ஆயின் அவர்களை அணைத்த பாவக்குறை தீரும்படிக் கங்கையாற்றில் நீராடிவிட்டு என்னிடம் வா என்கிறாள் அவள்.
## அடிக்குறிப்பு
# ராஜமன்றி தொடருந்து நிலையம்



**ராஜமன்றி தொடருந்து நிலையம்** அல்லது **ராஜமுந்திரி தொடருந்து நிலையம்**, இந்திய மாநிலமான ஆந்திரப் பிரதேசத்தின் கிழக்கு கோதாவரி மாவட்டத்திலுள்ள ராஜமன்றியில் உள்ளது.  

இந்திய அளவில் அதிகம் பேர் வந்து செல்லும் முதன்மையான நூறு தொடர்வண்டி நிலையங்களில் இதுவும் ஒன்று.  

## வண்டிகள்
இங்கு 22 விரைவுவண்டிகள் நின்று செல்கின்றன.  

## மேலும் பார்க்க
- விஜயவாடா சந்திப்பு
- செகந்திராபாத் தொடருந்து நிலையம்
# சாவர்குண்டலா

**சாவர்குண்ட்லா** சில நேரங்களில் "சவர்குண்ட்லா" என்று பகட்டாக அழைக்கப்படும் நகரம், இந்திய மாநிலமான குஜராத்தின் அம்ரேலி மாவட்டத்தில் உள்ளது. சாவர்குண்டலா வட்டம் இந்த நகரத்தையும் சுற்றியுள்ள சில ஊர்களையும் கொண்டது. இவ்வூரின் அலுவல் மொழிகளாக குஜராத்தியும், இந்தியும் பயன்பாட்டில் உள்ளன. என்பது இந்திய மாநிலமான குஜராத்தில் அம்ரேலி மாவட்டத்தில் உள்ள ஒரு நகரம் மற்றும் நகராட்சி ஆகும். சவர் மற்றும் குண்ட்லா நகரங்கள் ஒன்றிணைந்தபோது உருவான இரட்டை நகரம் இது.  

சாவர் குண்டலா அம்ரேலி மாவட்டத்தில் ஒரு வட்டமாகும் . இந்த வட்டத்தில் 84 கிராமங்கள் உள்ளன, வான்சியாலி, வந்தா, கடக்தா, ராம்காத், விஜ்பாடி, சிக்காலி, பியாவா, ஜூனா சவர், புவா, பாததா, விஜயநகர், இலிக்காலா, மோத்தா சின்சுதா, நானா சின்சுதா, வதல், வாதல் காதா, கோர்த்கா, போகர்வா, பெங்கரா, நவகம், லுவாரா, தாஜ்தி, அம்ருத்வெல் ஆகியன.  

## மக்கள் தொகை
2011 மக்கள் தொகை கணக்கெடுப்பின்படி, சாவர்குண்ட்லாவின் மக்கள் தொகை 78,354 ஆகும். ஆண்களில் மக்கள் தொகையில் 52%, பெண்கள் 48%. மக்கள் தொகையில் 11% 6 வயதுக்குட்பட்டவர்கள். இங்கு கருமான் சமூகம் (லுஹார்) மிகப்பெரிய சமூகம் ஆகும். எடை மற்றும் அளவுவிடலுக்கான கருவிகள் போன்ற இரும்புத் தொழில்கள் இதற்குக் காரணம். மேலும் பல சமூகங்களும் அங்கு தங்கியுள்ளன.  

## நிலவியல்
சாவர்குண்ட்லா தெற்கு சவுராட்டிர பீடபூமியில் அமைந்துள்ளது. இது மலைப்பாங்கான நிலப்பரப்பு கொண்டது. இங்கு நிலத்தடி நீர் மிகவும் குறைவாக உள்ளது. தண்ணீரில் சோடியம் மற்றும் பாஸ்பேட் அதிக அளவுடன் மொத்த கரைந்த திடப்பொருட்களும் உள்ளன. துளை கிணறுகளில் இருந்து எடுக்கப்படும் நீர் சூடாக இருக்கும். பருவமழைக் காலங்களின் போது நவ்லி நதி வடக்கில் தெற்கிலிருந்து பாய்கிறது  

## பொருளாதாரம்
சாவர்குண்ட்லா எடைக்கருவிகளை உற்பத்தி செய்வதில் பெயர் பெற்றது. அதன் மொத்த மக்கள்தொகையில் மூன்றில் ஒரு பங்கு இந்தத் தொழிலுடன் இணைக்கப்பட்டுள்ளது. இந்தியாவில் இயந்திர எடையுள்ள அளவீடுகளின் ஒரே உற்பத்தி தளம் இது. இது மின்னணு எடையுள்ள அளவீடுகளுக்கான ஒரு முக்கிய மையமாக வளர்ந்து வருகிறது.  

சாவர்குண்ட்லா விவசாயத்தில் தீவிரமாக உள்ளது, கொய்யா, மற்றும் காய்கறிகள் போன்ற பழங்களை உற்பத்தி செய்கிறது. பருத்தி மற்றும் நிலக்கடலை முக்கிய பயிர்கள் ஆகும். நீர்ப்பாசனத்தின் முக்கிய ஆதாரம் மழை ஆகும். 2009 ஆம் ஆண்டில், 10 மெகாவாட் திறன் கொண்ட அம்ரேலி மின் திட்டம் ஒரு உயிர் கழிவு மின் திட்டத்தை உருவாக்கியது. சாவர்குண்ட்லாவுக்கு ஜி.ஐ.டி.சி இல்லை.  

## கல்வி
சாவர்குண்ட்லாவின் கல்வியறிவு விகிதம் 75% ஆகும், இது தேசிய சராசரியான 59.5% ஐ விட அதிகமாகும்: ஆண் கல்வியறிவு 85%, மற்றும் பெண் கல்வியறிவு 60% கொண்டுள்ளது. ஸ்ரீ வி.டி. கனகியா கலைக் கல்லூரி, ஸ்ரீ எம்.ஆர்.சங்வி வணிகக் கல்லூரி மற்றும் திருமதி. வி.டி. கெலானி மஹிலா கலைக் கல்லூரி ஆகிய மூன்று கல்வி நிறுவனங்கள் சௌராட்டிரா பல்கலைக்கழகத்துடன் இணைக்கப்பட்டுள்ளன: சாவர்குண்ட்லா நகரத்தில் தொழில்துறை பயிற்சி நிறுவனம் உள்ளது  

## முக்கிய நபர்கள்
இந்தியாவின் முன்னாள் பிரதமர் ஸ்ரீ மொரார்ஜி தேசாய் அப்போதைய குண்ட்லா பள்ளியில் (இப்போது ஜே.வி. மோடி உயர்நிலைப்பள்ளி) பயின்றுள்ளார்.  அவரது தந்தை ஆசிரியராக அதே பள்ளியில் பணியாற்றினார்.  

## கலாச்சாரம்
சாவர்குண்ட்லாவில் உள்ள தர்பர்காத் என்ற கட்டிடம் ஜோகிதாஸ் குமனால் உருவாக்கப்பட்டதாக நம்பப்படுகிறது, அதன் கிராமமான அம்பார்டி சாவர்குண்ட்லாவிலிருந்து 15 கி.மீ தொலைவில் உள்ளது . இது 'ஜோகிதாஸ் குமனின் அம்பார்டி' என்றும் அழைக்கப்படுகிறது. அம்பார்டியில் உள்ள கலாச்சார குழுக்களின் பல எடுத்துக்காட்டுகள் (எ.கா., மலானி, சோடவடியா மற்றும் சபயா).
# கட்சிரோலி



**கட்சிரோலி** என்னும் நகரம், இந்திய மாநிலமான மகாராஷ்டிராவின் தூரக்கிழக்கில் அமைந்த கட்சிரோலி மாவட்டத்தில் உள்ளது. இது கட்சிரோலி மாவட்டத்தின் தலைநகரமாகும். கோண்டுவானா பிரதேசத்தில் அமைந்துள்ளது.  

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 23 வார்டுகளும், 13,111 வீடுகளும் கொண்ட கட்சிரோலி நகரத்தின் மொத்த மக்கள்தொகை 54,152 ஆகும். அதில் ஆண்கள் 27,569 மற்றும் பெண்கள் 26,583 உள்ளனர். ஆறு வயதிற்குட்பட்ட குழந்தைகள் 5249 (9.69%) ஆகவுள்ளனர். பாலின விகிதம் 1000 ஆண்களுக்கு, 964 பெண்கள் வீதம் உள்ளனர். சராசரி எழுத்தறிவு 90.45% ஆகவுள்ளது. மக்கள்தொகையில் இந்துக்கள் 79.31%, முஸ்லீம்கள் 5.60%, பௌத்தர்கள் 13.43%, மற்றும் பிறர் 1.66% ஆகவுள்ளனர்.  

## கல்வி
- கோண்டுவானா பல்கலைக்கழகம்

## சுற்றுலா
- கட்சிரோலி ஏரி

## அரசியல்
இந்த நகரம் கட்சிரோலி-சிமூர் மக்களவைத் தொகுதிக்கு உட்பட்டது.
# துத்தநாகப் புரோட்டினேட்டு



**துத்தநாகப் புரோட்டினேட்டு** (*Zinc proteinate*) என்பது பகுதியாக நீராற்பகுக்கப்பட்ட புரதம் அல்லது துத்தநாகம் மற்றும் அமினோ அமிலங்கள் சேர்ந்து ஈடுபடும் கொடுக்கு இணைப்பு வினையின் முடிவில் தோன்றும் இறுதி விளைபொருளாகும். இச்சேர்மமனது விலங்குகளுக்காக உருவாக்கப்பட்ட துணை ஊட்டச்சத்து சேர்க்கைப்பொருளாகும் அல்லது விலங்குகளின் துத்தநாகக் குறைபாட்டை நீக்கும் உணவுப்பொருளாகும். துத்தநாக சல்பேட்டு மற்றும் துத்தநாக மெத்தியோனின் ஆகிய சேர்மங்களுக்கு மாற்றாக இதைப் பயன்படுத்தலாம்.
# வர்தா



**வர்தா** என்னும் நகரம், இந்திய மாநிலமான மகாராஷ்டிராவின் வர்தா மாவட்டத்தில் உள்ளது. இது இந்த மாவட்டத்தின் தலைநகராகும். இங்கு வர்தா ஆறு பாய்கிறது.  

## போக்குவரத்து
வர்தாவில் இரண்டு தொடர்வண்டி நிலையங்கள் உள்ளன. அவை வர்தா சந்திப்பு, சேவாகிராம் தொடருந்து நிலையம் ஆகியன. நாக்பூருக்கு அடுத்தபடியாக இங்கு தான் தில்லி-சென்னை, மும்பை-கொல்கத்தா வழித்தடங்கள் சந்திக்கின்றன.  
இங்கிருந்து மகாராஷ்டிராவின் மற்ற நகரங்களுக்கு பேருந்துகள் இயக்கப்படுகின்றன.  

## மேலும் பார்க்க
- வார்தா கல்வித் திட்டம்
- இந்தியாவில் உற்பத்தி
- வர்தா மக்களவைத் தொகுதி
# திருத்தணி (திரைப்படம்)


**திருத்தணி** 2012ஆம் ஆண்டில் பேரரசு இயக்கத்தில் வெளியான ஒரு இந்தியத் தமிழ்த் திரைப்படமாகும். பரத், சுனைனா, ராஜ்கிரண், பாண்டியராஜன் ஆகியோர் முக்கிய கதாபாத்திரத்திரங்களில் நடித்திருந்தனர். இப்படத்தை இயக்கிய பேரரசுவே இப்படத்திற்கு இசையமைத்திருந்தார்.  

## நடிகர்கள்
- பரத் - வேலு / திருத்தணி / சுவாமி மலை
- சுனைனா - சுகீசா
- ராஜ்கிரண் - துரைபாண்டி
- பாண்டியராஜன் - மோகன்ராஜ்
- ஆஷிஷ் வித்யார்த்தி
- எம். எஸ். பாஸ்கர்
- எல். இராஜா
- சிட்டி பாபு
- வினோத்ராஜ்
- அப்புக்குட்டி
- பாத்திமா பாபு
- மீனாகுமாரி
- சுகீசா பேரரசு
- பேரரசு - (சிறப்புத் தோற்றம்)

## பாடல்கள்
இயக்குநர் பேரரசு இப்படத்தின் மூலமாக இசையமைப்பாளராகவும், பாடலாசிரியராகவும் அறிமுகமானார். இப்படத்தில் இடம்பெற்ற அனைத்து பாடல்களையும் அவரே எழுதியிருந்தார். இத்திரைப்படத்தின் இசை வெளியீட்டு விழா, சென்னை கமலா திரையரங்கில் ஆகஸ்டு 20 அன்று நடைபெற்றது. எஸ். ஜே. சூர்யா, ஏ. ஆர். முருகதாஸ், பாக்யராஜ், பாண்டியராஜன், எஸ். ஏ. சந்திரசேகர், மோகன் ராஜா, ஸ்ரீகாந்த் தேவா, பி. எல். தேனப்பன், தனஞ்செயன் உள்ளிட்ட தமிழ்த் திரைப்படத்துறையில் உள்ள பல புகழ்பெற்ற நபர்கள் முன்னிலையில் இப்படத்தின் பாடல்கள் வெளியிடப்பட்டன. இப்படத்தில் ஆறு பாடல்கள் இடம்பெற்றன.  

| 1 | *நீ எனக்கு நீ எனக்கு* | பேரரசு | கார்த்திக், சைந்தவி |
| --- | --- | --- | --- |
| 2 | *வானவேடிக்கை வெடிடா* | திப்பு |  |
| 3 | *அடி வானவில்லே* | உன்னிமேனன், சின்மயி |  |
| 4 | *யம்மா யம்மா* | டி. ராஜேந்தர், அனுராதா ஸ்ரீராம் |  |
| 5 | *வண்ணாரப்பேட்டை* | திப்பு, கிருஷ்ணவேணி பேரரசு |  |
| 6 | *ராஜா ராஜா* | சுசித்ரா | } |

## வெளியீடு
படத்தின் செயற்கைக்கோள் உரிமையை சன் தொலைக்காட்சி வாங்கியது. இந்தியத் திரைப்படத் தணிக்கை குழு இப்படத்திற்கு "யூ" சான்றிதழ் அளித்தது.
# நீலக் குமிழ்



**நீலக் குமிழ்கள்** *(Blue blobs)* என்பவை விண்மீன் பேரடைகளுக்கு வெளியே உள்ள விண்மீன் கொத்துகளைக் குறிக்கிறது. இவ்விண்மீன் கொத்துகள் வாயுக்களின் மோதல் மற்றும் அடுத்தடுத்த கொந்தளிப்பால் உருவானவைகளாகும். சனவரி 2008 இல் அப்பிள் விண்வெளித் தொலைநோக்கி மோதிக்கொள்ளும் மூன்று விண்மீன் பேரடைகளுக்கு இடையே இந்நீலக் குமிழ்களைக் கண்டறிந்தது
# மெலிசா ஃபிராங்ளின்



**மெலிசா ஈவ் புரோன்வென் ஃபிராங்ளின் (Melissa Eve Bronwen Franklin)** (பிறப்பு 1956) ஒரு செய்முறை துகள் இயற்பியலாளர். இவர் ஃஆர்வர்டு பல்கலைக்கழகத்தின் இயற்பியல் துறைத் தலைவரும் மல்லின்கிரோடிட் பேராசிரியரும் ஆவார். சிகாகோவில் உள்ள ஃபெர்மி தேசிய துகள்முடுக்கி ஆய்வகத்தில் பணிபுரியும்போது இவரத் குழாம் மேல் குவார்க்கு நிலவுதலுக்கான முதற்சான்றைக் கண்டுபிடித்தது. இவர் 1993இல் Franklin was elected a fellow of the இயற்பியலுக்கான அமெரிக்கக் கழகத்தில் ஆய்வுறுப்பினராக தேர்வு செய்யப்பட்டார். , இவர் முன்மி-எதிர் முன்மி மோதல்களில் ஆய்வு செய்கிறார்.  

## இளம்பருவமும் கல்வியும்

Franklin grew up in Toronto, Canada. She dropped out of high school to form an alternative school with friends. சீடு (SEED) மாற்றுப் பள்ளியில் படித்த பிறகு, இவர் டொராண்டோ பல்கலைக்கழகத்தில் இயற்பியலில் சேர்ந்து 1977இல் பட்டம் பெற்றார்..  

## வாழ்க்கைப்பணி

இவர் 1982இல் தன் முனைவர் பட்ட்த்தினை சுடான்ஃபோர்டு பல்கலைக்கழகத்தில் இயற்பியலில் "சார்மோனியம் சிதைவின் தேர்ந்தெடுத்த ஆய்வுகள்" எனும் தலைப்பில் பள்ளியின் நேரியல் முடுக்கியில் காரி ஃபீடுமன் மேற்பர்வையில் ஆய்வு செய்து பெற்றார். இவர் தன் முதுமுனைவர் பட்ட்த்தைபெர்கேலி கலிஃபோர்னியா பல்கலைக்கழகத்தில்இலாரன்சு பெர்கேலி ஆய்வகத்தில் ஆய்வு செய்து பெற்றார். மேலும் 1988இல் இல்லினாயிசு பல்கலைக்கழகத்தில் துணைப் பேராசிரியராகச் சேர்ந்து சிகாகோவில் உள்ள ஃபெர்மி ஆய்வகத்தில் பணிபுரிந்தார். இவர் 1987இல் ஃஆர்வார்டு பல்கலைக்கழகத்தில் சேர்ந்து, பிரகு அங்கு இயற்பியல் துறையின் முதல் பெண் பேராசிரியரனார். க்டந்த பத்தாண்டுகளாக போசுட்டனுக்கும் சிகாகோவுக்கும் அடைக்கடி பயணம் செய்து ஃபெர்மி ஆய்வகக் கருவிகளைச் சரிபார்த்து நிறுவினார். இவரது குழாம் 1995இல் மேல் குவார்க்கு உள்ளதை நிறுவியது.
# லெகரா பேரரசு



**லெகரா பேரரசு**  
(Lohara dynasty) இந்தியாவின் காஷ்மீர் பகுதியை கி. பி 1003 முதல் 1320 வரை ஆண்ட இந்து பேரரசர்கள் ஆவார். இப்பேரரசினைக் குறித்து 12ஆம் நூற்றாண்டின் நடுவில் வாழ்ந்த காஷ்மீர பண்டிதரும், சமசுகிருத கவிஞருமான கல்ஹானர் என்பவர் எழுதிய **ராஜதரங்கிணி** என்ற நூலில் குறித்துள்ளார். லெகரா பேரரசை சம்கிராமராஜா என்பவர் 1003இல் நிறுவினார். இறுதியாக சுகதேவன் என்பவர் காலத்தில், தில்லி சுல்தான்களால் இப்பேரரசு 1320இல் வீழ்ச்சி கண்டது.  

## லெகாரா பேரரசின் ஆட்சியாளர்கள்
1. சம்கிரா மகராஜா 1003 - 1028
1. கலசா 1028 - 1089
1. அர்சன் 1089 - 1101
1. உச்சலா
1. ராதா
1. சல்ஹானா
1. சுசாலா
1. ஜெயசிம்மன்
1. ஜெகதேவன்
1. ராஜதேவன்
1. இலக்குமனதேவன்
1. இராமதேவன்
1. சிம்மதேவன்
1. சுகதேவன்

## அடிக்குறிப்புகள்

;ஆதார நூற்பட்டியல்  
- 
- 
- 
- 
-
# பேட்டி ஜோ வாட்சன்


**பேட்டி ஜோ வாட்சன்** (*Patty Jo Watson*, 26 ஏப்பிரல் 1932 – 1 ஆகத்து 2024) ஓர் அமெரிக்கப் பெண் தொல்லியலாளர். முன்கொலம்பியர் அமெரிக்காவின் இயற்குடிகளின் ஆய்வுக்காகப் பெயர்பெற்றவர். குறிப்பாக, கெண்டுகி வட்டார ம்ம்மத் குகை ஆய்வுகளுக்காக பெயர்பெற்றவர். இவர் புனித உலூயிசில் உள்ள வாழ்சிங்டன் பல்கலைக்கழகத்தின் தொல்லியல் துறையின் தகைமைப் பேராசிரியரானார். இவர் 2004இல் ஓய்வு பெறும்வரை, புனித உலூயிசில் உள்ள வாசிங்டன் பல்கலைக்கழகத்தில் தொல்லியல் துறை மல்லின்கிரோடிட் தகைமைப் பேராசிரியராக இருந்தார்.  

## கல்வி

வாட்சன் 1959இல் தன் முனைவர் பட்டத்தை சிகாகோ பல்கலைக்கழகத்தில் பெற்றார்.  

மேலும் இவர் தொல்லியலுக்கு இனவரைவியலைப் பயன்படுத்தி விளக்கம் அளிப்பவர். இவர் 1960களில் ம்ம்மத் குகையில் ஆய்வு மேற்கொண்டார். அப்போது அரைகுரை தொல்லியல் தரவுகளை நிரப்ப,தொல்வாழ்க்கைமுறை பொழுதுபோக்குகளை நிகழ்த்திப் பார்க்கும் நடைமுறையை அறிமுகப்படுத்தினார். " இவர் தொல்லியற் ப்டிவுகளில் இருந்து தாவர கரிம மாக்க எச்சங்களை மீட்டெடுக்கும் வழிமுறைகளுக்குப் பெரும்பங்களித்துள்ளார்.. மேலும் முன்கொலம்பிய வட அமெரிக்காவில் முன்கோதுமை வேளாண்மையின் தனித்த தோற்றத்தைக் கண்டறிந்தார்." அக்கட்டுரை வாட்சனை ''வட அமெரிக்கத் தொல்வேளான்மைக் கட்டமைப்புக்கான தரவுகட்காகவும் தொல்லியலில் அறிவியல் முறைகளை அறிமுகப் படுத்தியதற்காகவும் பாராட்டியது."
# தர்மபுரம் ஞானாம்பிகை அரசினர் மகளிர் கலைக் கல்லூரி

1. வழிமாற்று தர்மாபுரம் ஞானாம்பிகை அரசு மகளிர் கல்லூரி

**தர்மபுரம் ஞானாம்பிகை அரசினர் மகளிர் கலைக்கல்லூரி** இந்தியாவின் தமிழ்நாட்டில், மயிலாடுதுறை மாவட்டத்தின் மயிலாடுதுறையில் செயற்பட்டுவரும் தமிழக அரசின் கலை அறிவியல் கல்லூரியாகும். இக்கல்லூரி 1967ஆம் ஆண்டில் தொடங்கப்பட்டது. தற்போது பாரதிதாசன் பல்கலைக்கழகத்தின் உறுப்புக் கல்லூரியாக செயற்பட்டு வருகிறது. தேசிய மதிப்பீடு மற்றும் தரச்சான்று அவையால் (NAAC) பி+ மதிப்பீடு அளிக்கப்பட்டுள்ளது.  

## இதனையும் காண்க
- நாகப்பட்டினம் மாவட்டத்திலுள்ள கல்வி நிலையங்கள்
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
# பத்மாவதி நாகர்கள்



**பத்மாவதி நாகர்கள்** (Nagas of Padmavati) (இந்தி|नाग) (210 – 340 CE) பண்டைய மத்திய இந்தியாவில், விதிசா, பத்மாவதி, கந்திப்பூர் மற்றும் மதுரா போன்ற நகரங்களை தலைநகரங்களாகக் கொண்டு கி. பி 210 முதல் 340 முடிய 130 ஆண்டுகள் நாடாண்ட அரச குலங்களாகும்.பத்மாவதி நாகர் குலத்தினர் வாகடகப் பேரரசின் கூட்டாளிகள் ஆவார்.  

## வரலாறு
நாகர் அரசுகள் காலத்தில் அவர்கள் வெளியிட்ட நாணயங்கள் மூலம் நாகர் குலத்தைப் பற்றி அறிய முடிகிறது. வாகாடகப் பேரரசு காலத்திய கல்வெட்டுகளில், வாகாடகப் பேரரசன் முதலாம் ருத்திரசேனன், பவ நாகனின் மகள் வழி பேரன் எனக் குறிப்பிட்டுள்ளது.சமுத்திர குப்தரின் அசோகரின் அலகாபாத் தூண்களில் கணபதி நாகனை குறித்துள்ளது. பத்மாவதி நாகரான நாகசேனன் குறித்து, பாணபட்டர் எழுதிய ஹர்சரின் வரலாறு என்ற நூல் மூலம் அறிய முடிகிறது.  

## பத்மாவதி நாக குல அரசர்கள்
1. பீமா நாகன் கி. பி 210-231
1. ஸ்கந்த நாகன் 231-245
1. வசு நாகன் 245-260
1. பிரகஸ்பதி நாகன் 260-275
1. இரவி நாகன் 275-290
1. பிரபாகர நாகன் 290-305
1. பவ நாகன் 305-320
1. தேவ நாகன் 320-335
1. கணபதி நாகன் 335-340

## இதனையும் காண்க
- இயக்கி பத்மாவதி
# டாக்டர் அம்பேத்கர் அரசு கலைக் கல்லூரி, வியாசர்பாடி


**டாக்டர் அம்பேத்கர் அரசினர் கலைக் கல்லூரி** இந்தியாவின் தமிழ்நாட்டில் சென்னையில் செயற்பட்டுவரும் தமிழக அரசின் கலைக் கல்லூரியாகும். இக்கல்லூரி 1973ஆம் ஆண்டில் தொடங்கப்பட்டது. தற்போது சென்னைப் பல்கலைக்கழகத்தின் இணைவு பெற்ற கல்லூரியாக செயற்பட்டு வருகிறது. தேசிய மதிப்பீடு மற்றும் தரச்சான்று அவையால் (NAAC) "பி" மதிப்பீடு அளிக்கப்பட்டுள்ளது.  

## வழங்கும் படிப்புகள்
இருபாலர் பயிலும் இக்கல்லூரியில் இருசுழற்சிகளாக பின்வரும் படிப்புகள் வழங்கப்படுகின்றன.  

## இதனையும் காண்க
- சென்னையில் கல்வி
- தமிழ்நாடு அரசு கலை மற்றும் அறிவியல் கல்லூரிகள் பட்டியல்

## வெளியிணைப்புகள்
# திருவண்ணாமலை (திரைப்படம்)


***திருவண்ணாமலை*** (*Thiruvannamalai*) 2008ஆம் ஆண்டில் பேரரசு இயக்கத்தில் வெளியான ஓர் இந்தியத் தமிழ்த் திரைப்படமாகும். அர்ஜுன், பூஜா காந்தி, கருணாஸ் ஆகியோர் முக்கிய கதாப்பாத்திரத்திரங்களில் நடித்திருந்தனர். இத்திரைப்படமானது எதிர்பார்த்த அளவைவிட குறைவான அளவாகவே வெற்றியைப் பெற்றது. இத்திரைப்படம், பின்னர் "*மெயின் ஹூன் விநாஸ்யக்*" என்ற பெயரில் இந்தியில் மொழிமாற்றம் செய்யப்பட்டும், தெலுங்கு மொழியில் "*ஜெய் சாம்பசிவா"* என்ற பெயரில் மொழிமாற்றம் செய்யப்பட்டும் வெளியானது.  

## நடிகர்கள்
அர்ஜுன், பூஜா காந்தி, கருணாஸ், சாய் குமார், விதார்த், வையாபுரி (நடிகர்), சிட்டி பாபு (நடிகர்), சரவணா சுப்பையா, பேரரசு (கௌரவத் தோற்றம்)  

## கதைச்சுருக்கம்
ஈஸ்வரன் (அர்ஜுன்) கும்பகோணத்தில் கேபிள் சேனலை நேர்மையாக நடத்திவரும் வாலிபன். சமூகத்தில் ஏற்படும் பிரச்சனைகளுக்கு எப்பொழுதும் தட்டி கேட்கும் குணம் கொண்டவன். தனது கேபிள் சேனல் மூலமாக, எம்.எல்.ஏ பூங்குன்றனின் (சாய் குமார்) ஊழலை வெளிச்சத்திற்கு கொண்டுவருவதால், இருவருக்கும் இடையே மோதல் ஏற்படுகிறது. சுவாமி பார்ப்பதற்கு ஈஸ்வரன் போல் இருப்பான். அதனால் ஆள் மாறாட்டம் ஏற்படுகிறது. ஈஸ்வரன் இடத்தில் இருக்கும் சுவாமி அனைத்து சிக்கல்களையும் அகிம்சையின் பால் நின்று தீர்த்துவைக்கிறான். பின்னர், துரைசிங்கம் (கருணாஸ்) பூங்குன்றனால் கொல்லப்படுகிறான். இறுதியில், சுவாமிக்கு என்னவானது? பூங்குன்றனை ஈஸ்வரன் எவ்வாறு பழிவாங்கினான்? போன்ற கேள்விகளுக்கு விடைகாணுதலே மீதிக் கதையாகும்.  

## ஒலிப்பதிவு
படத்தின் பின்னணி மற்றும் பாடல்களின் இசையை அமைத்தவர் ஸ்ரீகாந்த் தேவா ஆவார். அனைத்து பாடல்களின் வரிகளையும் எழுதியவர், இயக்குநர் பேரரசு (திரைப்பட இயக்குநர்) ஆவார். ஏழு பாடல்களை கொண்ட ஒலித்தொகுப்பு திவோ நிறுவனத்தால் 2008 ஆம் ஆண்டு வெளியிடப்பட்டது.  

## தயாரிப்பு
ஜனவரி 2008 யில் *பழனி* படத்தின் வெளியீட்டிற்கு பின், பரத் நடிக்கும் திருத்தணி என்ற படத்தை இயக்க போவதாக பேரரசு அறிவித்தார். ஆனால், பரத் மற்ற இரு படங்களில் நடித்துக்கொண்டிருந்ததால், அர்ஜுன் நடிக்கும் *திருவண்ணாமலை* என்ற பெயர் கொண்ட திரைப்படத்தை இயக்கப்போவதாக பேரரசு அறிவித்தார்.  

சன்யா வாகில் கதாநாயகியாக துவக்கத்தில் தேர்வு செய்யப்பட்டிருந்தாலும், இறுதியில், பூஜா காந்தி கதாநாயகியாக நடித்தார்.  

## வரவேற்பு
விறுவிறுப்பான கதை திரைக்கதை இருந்தாலும், பல இடங்களில் லாஜிக் இல்லை என்றும், பேரரசு பாணியில் அர்ஜுனின் அதிரடி திரைப்படம் என்றும், பேரரசுவின் முந்தய படத்தை நினைவூட்டும் வகையிலும், பழைய சாம்பார் போன்ற கதையை இத்திரைப்படம் கொண்டிருந்ததாகவும், விமர்சனம் செய்யப்பட்டது.  

## வசூல்
வணிகரீதியாக இத்திரைப்படம் வெற்றிபெற்றதாக அறிவிக்கப்பட்டது.
# பெரியவிளான்

**பெரியவிளான்**, இலங்கையின் யாழ்ப்பாண மாவட்டத்தில் உள்ள வலிகாமம் தென்மேற்கு பிரதேச செயலாளர் பிரிவில் உள்ள ஒரு ஊர். இவ்வூருக்கு வடக்கில் அளவெட்டியும், தெற்கில் சண்டிலிப்பாய், மாசியப்பிட்டி ஆகிய ஊர்களும், மேற்கின் பண்டத்தரிப்பும், கிழக்கில் அளவெட்டியும் அமைந்துள்ளன.  

## ஆலயங்கள்
- பெரியவிளான் வடசேரி விக்கினேஸ்வரர் ஆலயம்
- பெரியவிளான் புனித அந்தோனியார் ஆலயம்
- பெரியவிளான் புனித யுவானியார் ஆலயம்
# அமராவதி

**அமராவதி** என்பது இவற்றில் ஏதேனும் ஒன்றினைக் குறிக்கலாம்:  
- அமராவதி (மகாராட்டிரம்)
- அமராவதி ஆறு
- அமராவதி அணை
- அமராவதி (நகரம்), ஆந்திரப் பிரதேச தலைநகரம்
- அமராவதி மாவட்டம்
- அமராவதி மக்களவைத் தொகுதி
- அமராவதி (திரைப்படம்)
- அமராவதி மண்டலம்
- அமராவதி விரைவுவண்டி
- அமராவதி சிறை
- அமராவதி சிற்றூர், குண்டூர் மாவட்டம்
# அமராவதி (நகரம்)



**அமராவதி** இந்தியாவின் ஆந்திரப்பிரதேச மாநிலத்தின் தலைநகராக கட்டுமானத்திலுள்ள ஒரு நகரம் ஆகும். இது ஆந்திராவின் கிருஷ்ணா நதிக்கரையின் தென்கரையோரம், விஜயவாடா, குண்டூர் நகரங்களுக்கிடையே அமைந்துள்ளது. 22 அக்டோபர் 2015 அன்று அமராவதி கிராமத்திலிருந்து 23கி.மீ தொலைவிலுள்ள உத்தண்டராயுனிபாலெம் என்ற கிராமத்தில் இந்தியப் பிரதமர் நரேந்திரமோடியால் இந்நகர கட்டுமானப் பணிகளுக்கு அடிக்கல் நாட்டப்பட்டது.  

இந்த நகரம் விஜயவாடாவுடன் இணைந்து இரட்டை நகரமாக உருவெடுக்கும் என எதிர்பார்க்கப்படுகிறது.  

## பரப்பளவு
- இந்த நகரம் 217 ச.கி.மீ பரப்பளவில் அமைக்க திட்டமிடப்பட்டுள்ளது. கூடுதலாக 174 ச.கி.மீ பரப்பளவையும் கொண்டது.
- இந்த நகரம் 31 கிராமங்களையும், 2 டவுன் நகராட்சிகளையும் உள்ளடக்கிய பகுதியில் அமையவிருக்கிறது.
# வெற்றித் திருநகர் (புதினம்)



**வெற்றித் திருநகர்** அகிலன் எழுதிய வரலாற்றுப் புதினமாகும். இது மூன்று பாகங்களைக் கொண்ட ஒரே தொகுப்பாக அமைந்துள்ள நூலாகும். விஜயநகரிலிருந்து தமிழ் நாட்டுக்கு வந்து ஒற்றுமையின் சிறப்பை உணர்த்திய விசுவநாத நாயக்கனைப் பற்றிய புதினமாகும்.  

## அமைப்பு
- முதல் பாகம் - 37 அத்தியாயங்கள்
- இரண்டாம் பாகம் - 29 அத்தியாயங்கள்
- மூன்றாம் பாகம் - 29 அத்தியாயங்கள்

## கதை மாந்தர்
கிருஷ்ணதேவராயர், விசுவநாத நாயக்கர், லட்சுமி, சாளுவ நரசிம்மர், அரியநாத முதலியார், இராமராயர் ஆகியோர் இக்கதையில் முக்கிய மாந்தராவர்.  

- 'வெற்றித் திருநகர்', நூல், (13ஆம் பதிப்பு 2013; தாகம்,பு.எண் 34, ப.எண் 35, சாரங்கபாணித் தெரு, தி.நகர், சென்னை)
# கிங்சுடவுன்



**கிங்சுடவுன்** (*Kingstown*, *கிங்ஸ்டவுண்*) செயின்ட் வின்செண்டு மற்றும் கிரெனடீன்களின் முதன்மைத் துறைமுகமும் வணிக மையமும் தலைநகரமும் ஆகும். 2008ஆம் ஆண்டு கணக்கெடுப்பின்படி கிங்சுடவுனின் மக்கள்தொகை 24,518 ஆகும். இங்கிருந்து வாழைப்பழம், தேங்காய்கள், கூம்புக் கிழங்கு ஏற்றுமதியாகின்றன. இக்குடியிருப்பு பிரெஞ்சுக்காரர்களால் 1722க்குப் பிறகு ஏற்படுத்தப்பட்டது. இங்குள்ள தாவரவியல் பூங்கா மேற்கு அரைக்கோளத்திலேயே மிகவும் தொன்மையானதொன்றாகும்.  

## மேற்சான்றுகள்
# யாரென் மாவட்டம்



**யாரென்** (*Yaren*) என்பது அமைதிப் பெருங்கடல் நாடான நவூருவின் ஒரு மாவட்டமும், தேர்தல் தொகுதியும் ஆகும். இதுவே அந்நாட்டின் நடைமுறைப்படியான தலைநகரமும் ஆகும். இந்நகரம் முன்னர் *மொக்குவா* என அழைக்கப்பட்டது.  

யாரென் நவூரு தீவின் தெற்கே அமைந்துள்ளது. இதன் பரப்பளவு , மக்கள்தொகை 4,616 2007) ஆகும். யாரெனின் வடக்கே புவாடா, கிழக்கே மெனெங்கு, மேற்கே போயி ஆகிய மாவட்டங்கள் அமைந்துள்ளன.  

## அரச மற்றும் நிருவாகக் கட்டடங்கள்
யாரென் மாவட்டத்தில் அமைந்துள்ள அரசுக் கட்டடங்கள் வருமாறு  
- நாடாளுமன்றம்
- புவி நிலையம்
- அரசு நிருவாகக் கட்டடங்கள்
- காவல் நிலையம்
- தேசிய விளையாட்டரங்கு
- ஆத்திரேலிய மற்றும் சீனக் குடியரசு தூதரகங்கள்
- நவூரு பன்னாட்டு வானூர்தி நிலையம், நவூரு ஏர்லைன்சின் தலைமையலுவலகம்

நவூருவிற்கு அதிகாரபூர்வமான தலைநகரம் எதுவும் இல்லை. யாரென் ஒரு முக்கிய மாவட்டமாக ஐக்கிய நாடுகள் அவையினால் அங்கீகரிக்கப்பட்டுள்ளது. யாரெனில் இருந்து நாடாளுமன்றத்திற்கு இருவர் தெரிவு செய்யப்படுகின்றனர்.  

## சிறப்பிடங்கள்
- மொக்குவா கிணறு என அழைக்கப்படும் நிலத்தடி ஏரி யாரென் நகரில் உள்ளது.
# பெர்ந்சென் அக்ரிடின் தொகுப்பு முறை

**பெர்ந்சென் அக்ரிடின் தொகுப்பு முறை** *(Bernthsen acridine synthesis)* என்பது ஈரரைலமீனுடன் கார்பாக்சிலிக் அமிலம் அல்லது அமிலநீரிலி மற்றும் துத்தநாகக் குளோரைடு சேர்த்து 9 ஆவது கார்பனில் பதிலீடு செய்யப்பட்ட அக்ரிடின் தயாரிக்கின்ற ஒரு வேதி வினையாகும்.  

துத்தநாகக் குளோரைடை உபயோகிக்கும் பொழுது வினையானது 200 முதல் 270° செ வெப்பநிலைக்கு 24 மணி நேரத்திற்கு சூடுபடுத்த வேண்டியது கட்டாயமானதாகும் . பாலிபாசுபாரிக் அமிலத்தைப் பயன்படுத்தினால் குறைவான வெப்பநிலையிலேயே அக்ரிடின் விளைபொருட்களைப் பெறமுடியும் ஆனால் குறைவான அளவில்தான் பொருட்கள் கிடைக்கும
# பன்வேல் தொடருந்து நிலையம்



**பன்வேல் சந்திப்பு** தொடருந்து நிலையம், மும்பை புறநகர் ரயில்வேயின் துறைமுக வழித்தடத்தில் அமைந்துள்ளது.  
இந்த நிலையம் மத்திய ரயில்வேயின் மும்பை கோட்டத்துக்கு உட்படது. இங்கு ஏழு நடைமேடைகள் உள்ளன.  

மும்பை புறநகர ரயில்வேயின் துறைமுக வழித்தடம் பன்வேலுடன் முடிவடைகிறது முதல் நான்கு வழித்தடங்களில் புறநகர(உள்ளூர்) தொடர்வண்டிகளும், மற்றவற்றில் விரைவுவண்டிகளும் நின்று செல்கின்றன.  

## தொடர்வண்டிகள்
இங்கு 116 புறநகர வண்டிகள் வந்து செல்கின்றன. முப்பதுக்கும் அதிகமான பொது தொடர்வண்டிகள் நின்று செல்கின்றன.  

## படங்கள்

## இணைப்புகள்
-
# பன்வேல்



**பன்வேல்**, இந்திய மாநிலமான மகாராஷ்டிராவின் ராய்கட் மாவட்டத்தின் பன்வேல் தாலுகா மற்றும் பன்வேல் மாநகராட்சியின் நிர்வாகத் தலைமையிடம் ஆகும். இதனருகே புது பன்வேல் நகரம் உள்ளது. இது மும்பை - பெங்களூர் நெடுஞ்சாலையை ஒட்டி அமைந்துள்ளது.  

## தொழில்துறை
இங்கு லார்சன் அன்ட் டூப்ரோ, ரிலையன்ஸ் பெட்ரோலியம், ஓ.என்.ஜி.சி ஆகியன அமைந்துள்ளன. இந்த இடத்தை சுற்றியுள்ள பகுதிகள் சிறப்பு பொருளாதார மண்டலத்துக்குள் வரவிருக்கின்றன.  

## போக்குவரத்து

இங்கு தொடர்வண்டி நிலையம் உள்ளது. இந்த நிலையத்துடன் மும்பை புறநகர் ரயில்வேயின் துறைமுக வழித்தடம் முடிவடைகிறது.  

இங்கு மும்பை - புனே விரைவுச்சாலை, சியாந்பன்வேல் விரைவுச்சாலை ஆகியன இணைகின்றன.  

நவி மும்பையில் சர்வதேசத் தரத்திலான விமான நிலையம் வரவிருக்கிறது.
# இந்தோ சிதியன் பேரரசு



**இந்தோ-சிதியர்கள்** அல்லது **இந்தோ-சகர்கள்** (ஆட்சி காலம்: கி மு 200 முதல் கி பி 400 முடிய) (Indo-Scythian Kingdom) என்ற சொல் நடு ஆசியாவின் மத்திய மற்றும் வடக்கு பகுதிகளிலிருந்து, இந்திய துணை கண்டத்தின் கந்தகார், பாகிஸ்தான், காஷ்மீர், பஞ்சாப், அரியானா, இராஜஸ்தான், உத்திரப் பிரதேசம், பிகார் போன்ற இந்திய துணைக் கண்டப் பகுதிகளில் குடியேறிய சிதியர்கள் எனும் சகர்களையும் குறிக்கும். இந்தோ-சிதியர்கள் கி. மு இரண்டாம் நூற்றாண்டின் நடுவிலிருந்து, கி பி நான்காம் நூற்றாண்டு வரை இந்தியத் துணைக்கண்டத்தில் குடியேறினார்கள்.  

தெற்காசியாவில் சகர்களின் குலத்தில் தோண்றிய முதல் அரசன் **மொகா** என்பவர், கி. பி முதல் நூற்றாண்டில் காந்தகாரில்அரசை தோற்றுவித்தான். பின் படிப்படியாக மேற்கு இந்தியாவின் பகுதிகளாக இருந்த தற்கால ஆப்கானிஸ்தான் மற்றும் பாகிஸ்தான் பகுதிகளை கைப்பற்றி அரசாண்டார். இந்தோ-சிதியர்கள் குலத்தில் வந்த ஒன்பது அரசர்கள் சசானிஸ்ட் பேரரசை ஆண்டனர். குப்த பேரரசின் இரண்டாம் சந்திர குப்தரால் தோற்கடிக்கப்பட்ட, மேற்கு சத்திரபதி பேரரசர் மூன்றாம் ருத்திரசிம்மன், சகர் எனும் கிழக்கு சிதியர்களின் சசானிஸ்ட் பேரரசை கி பி 395இல் வென்றார்.  
சிதியர்கள் எனும் சகர்களின் அரசு, இரண்டாம் நூற்றாண்டில் தென்னிந்திய சாதவாகனப் பேரரசர் கௌதமிபுத்திர சதகர்னியால் வெற்றி கொள்ளப்பட்டது முதல், சிதியர்களின் அரசு படிப்படியாக வீழ்ச்சி அடையத் துவங்கியது.  

பிறகு நான்காம் நூற்றாண்டில் இரண்டாம் சந்திர குப்தரால் நான்காம் நூற்றாண்டில் சகர் எனும் சிதியர்களின் அரசு முழுமையாக வெற்றிக் கொள்ளப்பட்டது.  

மகாபாரதம் இதிகாசத்தில் பல இடங்களில், சகர்களை அல்லது சிதியர்களை, ஹூணர்கள், யவனர்கள் போன்று பண்டைய இந்திய இனக்குழுக்களுக்கு தொடர்பில்லாத மிலேச்சர்கள் எனக் குறிப்பிடுகிறது.  

## இதனையும் காண்க
- சிதியர்கள்
- இந்தோ-பார்த்தியன் பேரரசு
- ஹூணர்கள்
- மேற்கு சத்ரபதிகள்
- வடக்கு சத்திரபதிகள்

## படக்காட்சிகள்
# சிர்க்கோனைல் குளோரைடு



**சிர்க்கோனைல் குளோரைடு** *(Zirconyl chloride)* என்பது [Zr<sub>4</sub>(OH)<sub>8</sub>(H<sub>2</sub>O)<sub>16</sub>]Cl<sub>8</sub>(H<sub>2</sub>O)<sub>12</sub> என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். பொதுவாக ZrOCl<sub>2</sub>*8H<sub>2</sub>O, என்று இச்சேர்மம் அடையாளப்படுத்தப்பட்டு சிர்க்கோனைல் குளோரைடு எண்ணைதரேட்டு என்று குறிப்பிடப்படுகிறது. இவ்விரு வகைகளுமே வெண்மை நிறத்துடன் காணப்படுகின்றன மற்றும் இச்சேர்மங்களே தண்ணீரில் கரையக்கூடிய சிர்க்கோனியம் வழிப்பொருட்களாகவும் உள்ளன. ZrOCl2 என்ற மூலக்கூற்று வாய்ப்பாடுடன் கூடிய சேர்மம் சரியாக வரையறுக்கப்படவில்லை. . நான்குநிலை கட்டமைப்பை சிர்க்கோனைல் குளோரைடு ஏற்றுள்ளது. நான்கு Zr<sup>4+</sup> மையங்களுடன் நான்கிணை ஐதராக்சைடு பாலமிட்ட ஈந்தணைவிகள் இணைந்துள்ள [Zr<sub>4</sub>(OH)<sub>8</sub>]<sup>8+</sup>. நேர்மின்னயனிகளால் இப்படிநிலைகள் ஆக்கப்பட்டுள்ளன. குளோரைடு எதிர்மின்னயனிகள் ஈந்தனைவிகள் அல்லாமல் Zr(IV) இன் உயர் ஆக்சைடு நாட்டத்திற்கு இசைவானவையாக உள்ளன. இவ்வுப்பு நாற்கோணமாக படிகமாகிறது
# கங்காபூர் அணை



**கங்காபூர் அணை**, கோதாவரி ஆற்றின்கரையில் கட்டப்பட்டது. இது இந்திய மாநிலமான மகாராஷ்டிராவின் நாசிக்கில் உள்ளது.  

இந்த அணையின் உயரம் ஆகும். இது நீளத்தைக் கொண்டது. இதில் அளவைக் கொண்டது. இதில் அளவுக்கு நீரை சேமிக்க முடியும்.  

இது நீர்ப்பாசனத்திற்கு பெரிதும் உதவுகிறது. இந்த அணையில் தேக்கப்படும் நீரைக் கொண்டு திராட்சைத் தோட்டங்களுக்கு நீர் இறைக்கின்றன. கிட்டத்தட்ட 25,000 ஏக்கர் பரப்பளவில் அமைந்துள்ள திராட்சைத் தோட்டங்கள் பயனடைகின்றன.
# குலிந்தப் பேரரசு

வில் சிந்து ஆறு - கங்கை ஆற்றிக்கும் இடைப்பட்ட பகுதியில் விருஷ்ணி மக்களின் வாழ்விடமான மதுரா: அருகில் சகலா, அருச்சுனயானர்கள், யௌதேயர்கள், பௌரவர்கள், **குலிந்தர்கள்** மற்றும் ஆதும்பரர்கள்]]  

மான் மற்றும் இரண்டு ராஜநாகங்கள். இடமிருந்து வலம் பிராகிருதம், (பிராம்மி லிபியில்): குலிந்த மகாராஜா அமோகபூதியின் உருவம்  
மற்றும் பௌத்த சமயச் சின்னங்களான மூன்று ரத்தினங்கள், ஸ்வஸ்திகா, மற்றும் "Y" சின்னம்.]]  

**குலிந்த பேரரசு** (Kingdom of Kuninda or Kulinda), (ஆட்சி காலம்: கி. மு முதலாம் நூற்றாண்டு - கி. பி மூன்றாம் நூற்றாண்டு) வட இந்தியாவின் பண்டைய மத்திய கால குலிந்த பேரரசு, இமயமலைத் தொடரில் , தற்கால உத்தரகாண்ட் மற்றும் இமாசலப் பிரதேசத்தின் தெற்கு பகுதிகளையும் ஆட்சி செய்தன. குலிந்த நாடு முதல் நூற்றாண்டு முதல் மூன்றாம் நூற்றாண்டு வரை ஆட்சியில் இருந்தது. இப்பேரரசின் சிறப்பு வாய்ந்த அரசர் அமோகபூதி ஆவார். குலிந்த பேரரசர்கள் பௌத்த சமயத்தை பின்பற்றினார்கள். பின் கி. பி. மூன்றாம் நூற்றாண்டில் சைவ சமயத்தை ஆதரித்தனர்.  

## குலிந்த நாட்டின் புராண வரலாறு
இந்திய புராணங்கள் மற்றும் இதிகாசங்களில் கூறப்பட்ட குலிந்த நாடு, கி மு முதல் நூற்றாண்டு முதல் கி பி மூன்றாம் நூற்றாண்டு முடிய ஆட்சியில் இருந்தது. குலிந்த நாட்டினரை அருச்சுனன் வென்றதாக மகாபாரதத்தில் கூறப்பட்டுள்ளது.  

குலிந்த நாட்டு அரசர்களில் புகழ் பெற்ற அமோகபூதி, வட இந்தியாவின் யமுனை ஆறு மற்றும் சத்லஜ் ஆறுகளுக்கிடையே அமைந்த தற்கால உத்தரகாண்ட் மற்றும் இமாசலப் பிரதேசத்தின் தெற்குப் பகுதிகளை ஆண்டார்.  

கிரேக்க வரலாற்று அறிஞர் தாலமியின் கூற்றுப்படி, குலிந்த நாடு யமுனை ஆறு, சட்லஜ் மற்றும் கங்கை ஆறுகளுக்கிடையே அமைந்திருந்தது.  

இமாசல பிரதேசத்தின் கார்வால் பகுதியில் கல்சி எனுமிடத்தில், அசோகரின் குறிப்புகள் அடங்கிய அசோகரின் தூணில், கி. மு 4ஆம் நூற்றாண்டில் பௌத்த சமயம் இப்பகுதியிலிருந்து பரவியது என குறிப்பிட்டுள்ளது. இமாசலப் பிரதேசத்தின் கார்வால் மற்றும் குமாவான் பகுதிகளின் கோலி ராஜ புத்திர சமூகங்கள், குலிந்த நாட்டின் வழி வந்தவர்கள் ஆவார்  

குலிந்தப் பேரரசின் மன்னர்கள் நான்காம் நூற்றாண்டில் பௌத்த சமயத்திலிருந்து சைவ சமயத்திற்கு மாறினார்கள்.  

## ஆட்சியாளர்கள்
- அமோகபூதி (கி மு இரண்டாம் நூற்றாண்டின் பிற்பகுதி - கி பி முதலாம் நூற்றாண்டு)
# அரசினர் மகளிர் கலைக்கல்லூரி, சிவகங்கை



**அரசினர் மகளிர் கலைக் கல்லூரி சிவகங்கை** இந்தியாவின் தமிழ்நாட்டில் சிவகங்கை மாவட்டத்தில் செயற்பட்டுவரும் மகளிருக்கான தமிழக அரசின் கலைக் கல்லூரியாகும். இக்கல்லூரி 1998ஆம் ஆண்டில் தொடங்கப்பட்டது. தற்போது அழகப்பா பல்கலைக்கழகத்தின் உறுப்புக் கல்லூரியாக செயற்பட்டு வருகிறது. தேசிய மதிப்பீடு மற்றும் தரச்சான்று அவையின் (NAAC) அனுமதியுடன் மொத்தமாக 7.5 ஏக்கர் பரப்பளவைக் கொண்டு செயற்பட்டு வருகிறது. முனைவர் ஆர். ஆர். ஜெயந்தி தற்போது இக்கல்லூரியின் முதல்வராக உளளார்.  

## வழங்கும் படிப்புகள்
இக்கல்லூரியில் இரு சுழற்சிகளாக, பின்வரும் படிப்புகள் வழங்கப்படுகின்றன.  
### முதுகலைப் படிப்புகள்
- 2005 - எம்.காம்.
- 2010 - எம்.எஸ்சி. (கணினி அறிவியல்)
- 2012 - எம்.எஸ்சி. (ஊட்டச்சத்து மற்றும் உணவுமுறை)

### இளநிலைப் படிப்புகள்

## இதனையும் காண்க
- சிவகங்கை மாவட்டத்திலுள்ள கல்வி நிலையங்கள்
- தமிழ்நாடு அரசு கலை மற்றும் அறிவியல் கல்லூரிகள் பட்டியல்

## வெளியிணைப்புகள்
# மருவத்தூர் (திருவாரூர்)


::(அரியலூர் மாவட்டத்திலும் மருவத்தூர் என்ற ஊர் உள்ளது).  

**மருவத்தூர்** என்னும் ஊர் திருவாரூர் மாவட்டம், வலங்கைமான் அருகே அமைந்துள்ளது.  

இக்கிராமத்திற்கு அருகே பட்டம், மல்லியாங்கரை போன்ற கிராமங்கள் அமைந்துள்ளன. நெல், பயறு, பருத்தி போன்றவை இங்கே விளைவிக்கப்படுகின்றன. மருவத்தூரிலிருந்து சுமார் 5 கி.மீ. தொலைவிலுள்ள அரித்துவாரமங்கலம் என்னும் கிராமத்தில்தான் புகழ்பெற்ற தவில் கலைஞர் திரு. ஏ.கே.பழனிவேல் அவர்கள் பிறந்தார். மருவத்தூர் கிராமம் முன்பு ஒருங்கிணைந்த தஞ்சாவூர் மாவட்டத்தில் அமைந்திருந்தது.
# வட அமெரிக்க நாடுகளின் பட்டியல்



இப்பட்டியல் வட அமெரிக்காவிலுள்ள இறைமையுள்ள நாடுகளையும் சார்பு மண்டலங்களையும் கொண்டுள்ளது.  

## இறைமையுள்ள நாடுகள்
| அன்டிகுவா பர்புடா | Antigua and Barbuda | St. John's |  |  |
| --- | --- | --- | --- | --- |
| Bahamas | Belize | பெல்மோப்பான் |  |  |
| கனடா | Canada | ஒட்டாவா |  |  |
| கோஸ்ட்டா ரிக்கா | Bajo Nuevo Bank | N/A | மூன்று நாடுகளினால் உரிமை கோரப்படுகிறது |  |
| பெர்முடா | Bermuda Islands | Hamilton | பிரித்தானிய கடல் கடந்த ஆட்புலங்கள் |  |
| பிரித்தானிய கன்னித் தீவுகள் | Virgin Islands | Road Town | பிரித்தானிய கடல் கடந்த ஆட்புலங்கள் |  |
| கேமன் தீவுகள் | Cayman Islands | George Town | பிரித்தானிய கடல் கடந்த ஆட்புலங்கள் |  |
| மொன்செராட் | Navassa Island | N/A | எயிட்டியினால் உரிமை கோரப்படுகிறது. |  |
| புவேர்ட்டோ ரிக்கோ | Commonwealth of Puerto Rico | San Juan | ஐக்கிய அமெரிக்காவினால் உள்வாங்கப்படாத பகுதி |  |
| *Serranilla Bank* | Bonaire | [Kralendijk] | நெதர்லாந்து மாநகராட்சி |  |
| குராசோ | Curaçao | பப்பியாமெந்தோ: *Pais Kòrsou* | [Willemstad] | நெதர்லாந்தின் அங்கம் |
| கிறீன்லாந்து | Greenland | நூக் | டென்மார்க்கின் அங்கம் |  |
| குவாதலூப்பே | Guadeloupe | பாஸ்தெர் | பிரான்சு பகுதி |  |
| மர்தினிக்கு | Archipelago of San Andrés, Providencia and Santa Catalina | [San Andrés] | கொலம்பியா |  |
| Sint Eustatius | Sint Eustatius | Oranjestad | நெதர்லாந்து உள்ளூராட்சி |  |
| சின்டு மார்தின் | Sint Maarten | [Philipsburg] | நெதர்லாந்தின் அங்கம் | } |
# தென் அமெரிக்க நாடுகளின் பட்டியல்


இப்பட்டியல் தென் அமெரிக்காவிலுள்ள இறைமையுள்ள நாடுகளையும் சார்பு மண்டலங்களையும் கொண்டுள்ளது.  

## இறைமையுள்ள நாடுகள்

தென் அமெரிக்க இறைமையுள்ள நாடுகள்:  
| அர்கெந்தீனா

Argentine Republic | புவெனஸ் ஐரிஸ் | 41,769,726 |  |
| --- | --- | --- | --- |
| பொலிவியா

Plurinational State of Bolivia | Sucre | 10,118,683 |  |
| பிரேசில்

Federative Republic of Brazil | பிரசிலியா | 203,429,773 |  |
| சிலி

Republic of Chile | Santiago | 16,888,760 |  |
| கொலொம்பியா

Republic of Colombia | பொகோட்டா / Santa Fe de Bogotá | 46,366,364 |  |
| எக்குவடோர்

Republic of Ecuador | கித்தோ | 15,007,343 |  |
| கயானா

Co-operative Republic of Guyana | Georgetown | 744,768 |  |
| பரகுவை

Republic of Paraguay | அசுன்சியோன் | 6,459,058 |  |
| பெரு

Republic of Peru | லிமா | 29,248,943 |  |
| சுரிநாம்

Republic of Suriname | பரமாரிபோ | 491,989 |  |
| உருகுவை

Eastern Republic of Uruguay | மொண்டேவீடியோ | 3,308,535 |  |
| வெனிசுவேலா

Bolivarian Republic of Venezuela | கரகஸ் | 27,635,743 | } |

## இறைமையற்ற நாடுகள்
### சார்பு மண்டலங்கள்

### பிற பகுதிகள்
# பண்ணி வாகை



**பண்ணி வாகை** அல்லது **தூங்குமூஞ்சி மரம்** என அழைக்கப்படுவது மத்திய மற்றும் தென் அமெரிக்காவை பூர்வீகமாக கொண்ட மரமாகும். 19ம் நூற்றாண்டில் இந்த மரம் சிங்கப்பூருக்கு கொண்டு வரப்பட்டது, பின்பு, ஆசியாவில் பரவலாக பல நாடுகளிலும் வளர்க்கப்பட்டது. இந்தியா, இந்தோனேசியா, கம்போடியா போன்ற நாடுகளில் இந்த மரம், நகரங்களில் சாலையோர மரமாக நட்டுவைத்து, தொடர்ந்து பரவியது. இந்தோனேசியாவில் மேற்கொண்ட ஆய்வில் 15மீ வளர்ந்த மரம் ஆண்டொன்றுக்கு 28.5டன் கார்பன்டை ஆக்ஸைடை உட்கொள்வதாகக் கூறுகிறது. இது அதிகபட்சமாக 25மீ உயரமும், 40மீ சுற்றளவும் வளரக்கூடியது.
# தானுந்து ஏற்றுமதி அடிப்படையில் நாடுகளின் பட்டியல்

இப்பட்டியல் **தானுந்து ஏற்றுமதி அடிப்படையில் நாடுகளின் பட்டியல்** பற்றிக் குறிக்கிறது. இது மில்லியன் அமெரிக்க டாலர்களில் உள்ள 2012இற்கான தரவு ஆகும். கீழே முதல் இருபது நாடுகள் பட்டியலிடப்பட்டுள்ளன.  

| # | நாடு | பெறுமதி |
| --- | --- | --- |
| 1 | 148,350 |  |
| 2 | 104,286 |  |
| 3 | 53,390 |  |
| 4 | 47,632 |  |
| 5 | 42,484 |  |
| 6 | 35,424 |  |
| 7 | 30,901 |  |
| 8 | 23,785 |  |
| 9 | 23,683 |  |
| 10 | & | 21,955 |
| 11 | 14,638 |  |
| 12 | 12,767 |  |
| 13 | 9,587 |  |
| 14 | 6,408 |  |
| 15 | 5,761 |  |
| 16 | 5,667 |  |
| 17 | 5,239 |  |
| 18 | 4,828 |  |
| 19 | 4,565 |  |
| 20 | 4,357 | } |
# காப்பி ஏற்றுமதி அடிப்படையாக நாடுகளின் பட்டியல்



இப்பட்டியல் **காப்பி ஏற்றுமதி அடிப்படையாக நாடுகளின் பட்டியல்** பற்றிக் குறிக்கிறது.  

## 2014ன் நாடுகள் வாரியாக முக்கிய ஏற்றுமதிகள்

| நாடு | 60 கிலோகிராம் பைகள் | மெட்ரிக் தொன்கள் | பவுண்ட் |  |
| --- | --- | --- | --- | --- |
| பிரேசில் | 45,342,000 | 2,720,520 | 5,985,613,000 |  |
| வியட்நாம் | 27,500,000 | 1,650,000 | 3,630,284,000 |  |
| கொலொம்பியா | 11,600,000 | 696,000 | 1,531,200,000 |  |
| இந்தோனேசியா | 6,850,000 | 411,000 | 904,200,000 |  |
| எதியோப்பியா | 6,500,000 | 390,000 | 860,000,000 |  |
| இந்தியா | 5,005,000 | 300,300 | 660,660,000 |  |
| மெக்சிக்கோ | 4,500,000 | 270,000 | 594,000,000 |  |
| குவாத்தமாலா | 4,000,000 | 240,000 | 528,000,000 |  |
| பெரு | 3,500,000 | 210,000 | 462,000,000 |  |
| ஹொண்டுராஸ் | 2,700,000 | 162,000 | 356,400,000 |  |
| உகாண்டா | 2,500,000 | 150,000 | 330,000,000 |  |
| கோட் டிவார் | 2,350,000 | 141,000 | 310,200,000 |  |
| கோஸ்ட்டா ரிக்கா | 1,808,000 | 108,480 | 238,656,000 |  |
| எல் சால்வடோர் | 1,374,000 | 82,440 | 181,368,000 |  |
| நிக்கராகுவா | 1,300,000 | 78,000 | 171,600,000 |  |
| பப்புவா நியூ கினி | 1,125,000 | 67,500 | 148,500,000 |  |
| எக்குவடோர் | 1,000,000 | 60,000 | 132,000,000 |  |
| தாய்லாந்து | 1,000,000 | 60,000 | 132,000,000 |  |
| தன்சானியா | 917,000 | 55,020 | 121,044,000 |  |
| டொமினிக்கன் குடியரசு | 900,000 | 54,000 | 118,800,000 |  |
| கென்யா | 850,000 | 51,000 | 112,200,000 |  |
| வெனிசுவேலா | 850,000 | 51,000 | 112,200,000 |  |
| கமரூன் | 750,000 | 45,000 | 99,000,000 |  |
| பிலிப்பீன்சு | 728,000 | 43,680 | 96,096,000 |  |
| காங்கோ மக்களாட்சிக் குடியரசு | 500,000 | 30,000 | 66,000,000 |  |
| புருண்டி | 481,000 | 28,860 | 63,492,000 |  |
| மடகாசுகர் | 425,000 | 25,500 | 56,100,000 |  |
| எயிட்டி | 350,000 | 21,000 | 46,200,000 |  |
| ருவாண்டா | 350,000 | 21,000 | 46,200,000 |  |
| கினி | 275,000 | 16,500 | 36,300,000 |  |
| கியூபா | 225,000 | 13,500 | 29,700,000 |  |
| டோகோ | 170,000 | 10,200 | 22,440,000 |  |
| பொலிவியா | 150,000 | 9,000 | 19,800,000 |  |
| சாம்பியா | 110,000 | 6,600 | 14,520,000 |  |
| அங்கோலா | 100,000 | 6,000 | 13,200,000 |  |
| மத்திய ஆப்பிரிக்கக் குடியரசு | 100,000 | 6,000 | 13,200,000 |  |
| பனாமா | 100,000 | 6,000 | 13,200,000 |  |
| சிம்பாப்வே | 75,000 | 4,500 | 9,900,000 |  |
| ஹவாய் | 47,000 | 2,800 | 6,100,000 |  |
| நைஜீரியா | 45,000 | 2,700 | 5,940,000 |  |
| கானா | 35,000 | 2,100 | 4,620,000 |  |
| ஜமேக்கா | 35,000 | 2,100 | 4,620,000 |  |
| இலங்கை | 35,000 | 2,100 | 4,620,000 |  |
| மலாவி | 25,000 | 1,500 | 3,300,000 |  |
| பரகுவை | 25,000 | 1,500 | 3,300,000 |  |
| சியேரா லியோனி | 25,000 | 1,500 | 3,300,000 |  |
| ஆத்திரேலியா | 16,700 | 1,000 | 2,200,000 |  |
| டிரினிடாட் மற்றும் டொபாகோ | 11,000 | 660 | 1,452,000 |  |
| நேபாளம் | 6,400 | 384 | 846,575 |  |
| கொங்கோ குடியரசு | 3,000 | 180 | 396,000 |  |
| எக்குவடோரியல் கினி | 3,000 | 180 | 396,000 |  |
| காபோன் | 2,000 | 120 | 264,000 |  |
| பெனின் | 1,000 | 60 | 151,515 | } |
# மாசியப்பிட்டி

**மாசியப்பிட்டி** அல்லது **மாகியப்பிட்டி** எனப்படுவது, இலங்கையின் யாழ்ப்பாண மாவட்டத்தில் உள்ள வலிகாமம் தென்மேற்கு பிரதேச செயலாளர் பிரிவில் அமைந்துள்ள ஒரு ஊர். கட்டுவன்-மல்லாகம்-சங்கானை வீதியில் அமைந்துள்ள இந்த ஊர் மல்லாகம் சந்தியிலிருந்து 4.5 கிலோமீட்டர் தொலைவில் அமைந்துள்ளது. யாழ்ப்பாண நகரில் இருந்து காங்கேசந்துறை வீதி வழியாக இவ்வூரின் தொலைவு 15.6 கிலோமீட்டர். மாசியப்பிட்டிக்கு வடக்கில் பெரியவிளான், அளவெட்டி ஆகிய ஊர்களும், தெற்கிலும் மேற்கிலும் சண்டிலிப்பாயும், கிழக்கில் கந்தரோடையும் அமைந்துள்ளது.  

## நிறுவனங்கள்
இவ்வூரில் மாசியப்பிட்டி சிவன் கோயில், மாசியப்பிட்டி அங்கணாக்கடவை மீனாட்சி அம்மன் கோயில் என்பன இவ்வூரில் அமைந்துள்ளன. அம்மன் கோயிலில், மீனாட்சி, நாகேஸ்வரி, கண்ணகி ஆகிய மூவருக்கும் மூலஸ்தானம் உண்டு.
# இருபோரேன்(2)

**இருபோரேன்(2)** *(Diborane(2))* என்பது B<sub>2</sub>H<sub>2</sub>.என்ற வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் HBBH என சமச்சீராகப் பிணைக்கப்பட்ட சகப்பிணைப்பு அமைப்பைக் கொண்டுள்ளது. இரண்டு போரான் அணுக்களுக்கு இடையில் இரட்டைப் பிணைப்பும் ஒவ்வொரு போரான் அணுவுடனும் ஒரு ஐதரசன் அணுவும் இவ்வமைப்பில் உள்ளன. போரான் குழுவில் உள்ள பிற தனிமங்களுக்கான ஒத்த வாய்ப்பாடுகளுக்கு மத்தியில் இச்சேர்மத்தின் வாய்ப்பாடு தனித்து இருக்கிறது மற்றும் இருபோரேன்(6) போன்ற உயர் போரேன்கள் போலவும் இல்லாமல் இருக்கிறது. அவற்றில் பாலமிட்டுள்ள ஐதரைடுகளுக்குப் பதிலாக இச்சேர்மத்தில் நேரடியாக போரான் – போரான் பிணைப்பு காணப்படுகிறது. இச்சேர்மத்தில் இருக்கும் போரான் – போரான் பிணைப்பு, நிகர சிக்மா பிணைப்புகளின் சேர்க்கை ஏதுமில்லாத தூய்மையான பை பிணைப்புக்கு ஒர் அரிய உதாரணமாகும்  

## இவற்றையும் காண்க
- இருபோரேன், அதே B=B இரட்டைப் பிணைப்பு ஆனால் ஒவ்வொரு போரானுடனும் கூடுதல் ஈந்தணைவி
# ஆசியானா எயர்லைன்சு விமானம் 162



**ஆசியானா எயர்லைன்சு வானூர்தி 162** *(Asiana Airlines Flight 162)* *(OZ162/AAR162)* இரக வானூர்தி, 2015 ஏப்ரல் 14ல் சப்பான் இரோசிமா வானூர்தி தளத்தில் விபத்துக்குள்ளானது. குறுகிய ஓடுபாதை காரணமாக தரையில் மோதி உள்வினை வரிசை பழுதடைந்தமையால் நிறுத்தம் வருமுன் வானூர்தி வால்பகுதி தரைத் தட்டி 180 பாகைகள் சுழன்று இடது பக்க இயந்திம் கணிசமாக சேதமடைந்து விபத்தானதாக விசாரணையின் கீழ் அறியப்பட்டது.  

ஆசியானா எயர்லைன்சு நிறுவனம் இயக்கிவந்த, எயர்பேருந்து A320-232 வகை வானூர்தி விபத்தின்போது தென் கொரியா இன்சான் சர்வதேச விமான நிலையத்திலிருந்து புறப்பட்டு வந்ததாக தெரிகிறது சம்பவகாலத்தில், பயணிகள் 74 பேர்கள், சேவைப் பணியாளர்கள் 8 பேர்களோடு 82 பேரும் (அனைவரும்) உயிர் தப்பினர், இருப்பினும் 27 பேர்கள் காயமடைந்தனர் (1 பலத்த காயம்) என குறிப்பறிந்தது.  

## சான்றாதாரங்கள்
# ஹூனப் பேரரசு

**ஹூனர்கள்** (Huna Kingdom), இமயமலைத் தொடரில், சீனாவின் ஜிங்சியாங் மாநிலம், இந்தியாவின் காஷ்மீர், கிழக்கு ஜம்மு பகுதிகளில் வாழும் நாடோடிகள். இமயமலைத் தொடரில், ஹூனர் இனக் குழுக்கள், இந்திய மக்களுடன் குறைந்த அளவு தொடர்பு கொண்டிருந்தனர். மகாபாரத இதிகாசத்தில் ஹூனர் இனக் குழுக்கள் பற்றிக் குறிப்பிடப்பட்டுள்ளது. ஹுனர் இன மக்கள் எங்கும் ஒரு இடத்தில் நிலையாக தங்கி வாழும் பழக்கமற்ற நாடோடி மக்களாவர். ஹூனர்களை பற்றி மகாபாரதம் ஆறாம் பருவத்தில், 9 மற்றும் 50வது அத்தியாயங்களில் குறிப்பிட்டுள்ளது. ஹூனர்கள் குருச்சேத்திரப் போரில் பாண்டவர் அணியின் சார்பாக, கௌரவர் அணிக்கு எதிராகப் போரிட்டனர்.  

ஹூனர்கள் இந்தோ-ஆரியரல்லாத, வட இந்திய இனக்குழுக்களில் கிராதர்கள் போன்றவர்கள்.  

## மகாபாரத இதிகாசத்தில் ஹூனர்கள்
### பாரத வர்சப் பகுதியில் ஹூனர்களின் நாடுகள்

மகாபாரதக் காப்பியத்தில் பீஷ்ம பருவம் (6வது பருவம்) 9வது அத்தியாயாத்தில், இந்தியாவின் வடக்குப் பகுதியில் வாழ்ந்த ஹூனர்கள், மிலேச்சர்கள், குரூரர்கள், யவனர்கள், சீனர்கள், காம்போஜர்கள், தருனர்கள், சுக்ரீத்வாகர்கள், ரமணர்கள், தசமாலிகர்கள் போன்ற இனக் குழுக்களின் பெயர்கள் குறிக்கப்பட்டுள்ளது.  

### குருச்சேத்திரப் போரில் ஹூனர்களின் பங்கு
குருச்சேத்திரப் போரின் இரண்டாம் நாள் போரில், கழுகு போன்ற வியுகத்தின் மூக்குப் பகுதியில், ஹூனர்கள், பட்டாச்சாரர்கள், நிசாதர்கள், பிசாசர்கள், பௌரவர்கள், லடாக்கியர்கள், மந்தகர்கள், டங்கர்கள், உத்திரர்கள், தும்புமர்கள், சரவர்கள், வத்ச நாட்டவர்களுடன் புடைசூழ பாண்டவ அணித் தலைவன் தருமனும், இறக்கை பகுதிகளில் நகுலன் மற்றும் சகாதேவனும் அணி வகுத்து நின்றார்கள் என மகாபாரதம் விளக்குகிறது. (பீஷ்ம பருவம் (6), அத்தியாயம் 50)
# வடலியடைப்பு

**வடலியடைப்பு**, இலங்கையின் யாழ்ப்பாண மாவட்டத்தில் உள்ள வலிகாமம் தென்மேற்கு பிரதேச செயலாளர் பிரிவில் அமைந்துள்ள ஒரு ஊர். வல்லை-தெல்லிப்பழை-அராலி வீதியில் சித்தங்கேணிக்கும் பண்டத்தரிப்புக்கும் இடையில் அமைந்துள்ள இந்த ஊர் பண்டத்தரிப்புச் சந்தியிலிருந்து 1.5 கிலோமீட்டர் தொலைவில் அமைந்துள்ளது. யாழ்ப்பாண நகரில் இருந்து இவ்வூரின் தொலைவு ஏறத்தாழ 15 கிலோமீட்டர். வடலியடைப்புக்கு வடக்கில் பண்டத்தரிப்பு, சில்லாலை ஆகிய ஊர்களும், தெற்கில் சித்தங்கேணி, பண்ணாகம், சங்கானை என்பனவும், மேற்கில் பனிப்புலமும், கிழக்கில் பிரான்பத்தையும் அமைந்துள்ளது.  

## நிறுவனங்கள்
இவ்வூரில், வடலியடைப்பு புதறானை சித்தி விநாயகர் கோயில், புற்றடி ஆதிசிவன் ஆலயம், வடலியடைப்பு பாரத்தனை ஐயனார் கோயில் என்னும் இந்துக்கோயில்கள் உள்ளன. வடலியடைப்பில் ஒன்று முதல் 5ம் வகுப்பு வரை கற்பிக்கப்படும் சைவப்பிரகாச வித்தியாலயம் என்னும் பாடசலை ஒன்றும் உள்ளது.
# தர்மபுரி (திரைப்படம்)


***தர்மபுரி*** (*Dharmapuri*) 2006ஆம் ஆண்டில் பேரரசு இயக்கத்தில் வெளியான இந்தியத் தமிழ்த் திரைப்படமாகும். விஜயகாந்த், லட்சுமி ராய், விஜயகுமார், ராஜ்கபூர் ஆகியோர் முக்கியக் கதாபாத்திரங்களில் நடித்திருந்தனர். இப்படத்திற்கு சிறீகாந்து தேவா இசையமைத்திருந்தார்.  

## நடிகர்கள்
- விஜயகாந்த் - சிவராமன்
- இராய் லட்சுமி - வளர்மதி
- விஜயகுமார் - மெய்யப்பன் (சிவராமனின் தந்தை)
- ராஜேஷ் - வளர்மதியின் அப்பா
- மணிவண்ணன் - மொக்கையன்
- இராஜ் கபூர் - சிலந்தி கருப்பு
- பாபி - பெருச்சாளி கருப்பு
- எம். எசு. பாசுகர் - சண்முகம்
- ஜெய பிரகாஷ் ரெட்டி - கொண்டா மூக்கன் எம்எல்ஏ
- மனோபாலா - சிலந்தி கருப்புவின் கைக்கூலி
- சுமித்ரா - மரகதம் (சிவராமனின் அம்மா)
- மனோசித்ரா - வளர்மதியின் தாய்
- அனு மோகன் - கிராமவாசி
- பெரிய கருப்பு தேவர் - கிராமவாசி
- பாவா லட்சுமணன் - பெருச்சாளி கருப்புவின் அடியாள்
- பீலி சிவம் - பள்ளி ஆசிரியர்
- தேனி குஞ்சரம்மாள் - குஞ்சரம்மாள்
- பாஸ்கி
- ராஜேந்திரநாத் - காவல் ஆய்வாளர்
- வெண்பா - இளம் வளர்மதி
- இராம்ஜி - சிறப்புத் தோற்றம்
- நந்திதா ஜெனிபர் - சிறப்புத் தோற்றம்
- பேரரசு - வழக்கறிஞர்  (கௌரவத் தோற்றம்)

## பாடல்கள்
இத்திரைப்படத்திற்கு சிறீகாந்து தேவா இசையமைத்திருந்தார். அனைத்துப் பாடல்களையும் திரைப்படத்தின் இயக்குநர் பேரரசு எழுதியிருந்தார்.  

## விமர்சனம்
ஆனந்த விகடன் வார இதழில் எழுதிய விமர்சனத்தில் "அரசியல் ஹீரோ விஜயகாந்திற்காக ஆக்ஷன் இயக்குநர் பேரரசு, பன்ச் டயலாக்குகளில் தைத்த தீபாவளிச் சட்டை!" என்றும் "'ரைட்ஸ்' வாங்காமலே எடுத்த பழையகாலத் தெலுங்குப் படம்தான் - தர்மபுரிலு!" என்றும் எழுதி மதிப்பெண்களை வழங்கினர்.
# சிறுவிளான்


**சிறுவிளான்** (*Siuvilan*) இலங்கையின் யாழ்ப்பாண மாவட்டத்தில் உள்ள வலிகாமம் தென்மேற்கு பிரதேச செயலாளர் பிரிவில் உள்ள ஒரு ஊர். இதன் ஒரு பகுதி பெரியவிளான் கிராம அலுவலர் பிரிவிலும், மற்றப் பகுதி முள்ளானை கிராம அலுவலர் பிரிவிலும் அடங்குகின்றன. இது வல்லை-தெல்லிப்பழை-அராலி வீதியில் தெல்லிப்பழையில் இருந்து ஏறத்தாழ 4 கிலோமீட்டர் தொலைவில் அமைந்துள்ளது. யாழ்ப்பாண நகரத்தில் இருந்து இவ்வூருக்கான தொலைவு ஏறத்தாழ 18 கிலோமீட்டர்.  

## நிறுவனங்கள்
இவ்வூரில் கனகசபை வித்தியாலயம் என்னும் ஆரம்பப் பாடசாலை ஒன்று உள்ளது. இங்கே ஒன்று முதல் 5ம் வகுப்புவரை கற்பிக்கப்படுகிறது.  
## ஆலயங்கள்
- சிறுவிளான் கைக்குழாவை பெரியதம்பிரான் ஆலயம்
- இளவாலை - சிறுவிளான் கிராயிட்டி ஞானவைரவர் ஆலயம்
- சிறுவிளான் சித்திவிநாயகர் ஆலயம் (எலிப்பிள்ளையார்)
- சிறுவிளான் சிவசக்தி பைரவர் தேவஸ்தானம்
- சிறுவிளான் ஐயப்பன் ஆலயம்
- சிறுவிளான் ஸ்ரீ வீரபத்திரகாளி அம்மன் ஆலயம்

## இங்கு பிறந்தவர்கள்
- வர்ண ராமேஸ்வரன், ஈழத்துக் கலைஞர்
# அணு, மூலக்கூறு, ஒளி இயற்பியல்

**அணு, மூலக்கூறு, ஒளி இயற்பியல்** (*atomic, molecular, and optical physics*) என்பது பருப்பொருள்-பருப்பொருள் மற்றும் ஒளிக்கற்றை-பருப்பொருள் இடையேயான தொடர்புகள் மற்றும் இடைவினைகளை விவரிக்கும் இயற்பியலின் ஒரு துறை ஆகும். இந்த இடைவிளைவுகள் ஒரு சில அணுக்களுக்கு இடையே அமைவதாகும். பொதுவாக இந்த இடைவினைகளால் ஏற்படும் ஆற்றலானது இலத்திரன்வோல்ட்டில் அளக்கப்படுகிறது.  

பொதுவாக இத்துறை அணுக்களால் ஏற்படும் மின்காந்த அலைகளின் சிதறல், பரப்புக் கவர்ச்சி, இலத்திரன்களின் கிளர்ச்சி நிலை கதிரியக்கம் மற்றும் மூலக்கூறுகளின் ஒளியியல் மற்றும் கதிரியக்க பண்புகள் குறித்து விளக்குகிறது.
# இசுபிரிங்கர் பதிப்பகம்


**இசுபிரிங்கர் பதிப்பகம்** அல்லது **இசுபிரிங்கர் சயின்சு+பிசினசு மீடியா** என்பது புத்தங்கள், மின் நூல்கள் மற்றும் அறிவியல், தொழில்நுட்பம் மற்றும் மருத்துவத் துறையில் ஆய்விதழ்களை வெளியிடும் ஒரு பதிப்பகம் ஆகும். இது தவிர இசுபிரிங்கர் நிறுவனம் இசுபிரிங்கர் லிங்க், இசுபிரிங்கள் புரோட்டகால், இசுபிரிங்கர் இமேஜ் போன்ற அறிவியல் தரவுதளங்களையும் வழங்குகிறது. புத்தக வெளியீட்டை பொருத்த வரையில் இதுவரை 24 துறைகளில் 1,68,000 மேற்பட்ட தலைப்புகளில் புத்தகங்கள் மற்றும் மின்னூல்களை வெளியிட்டுள்ளது. இந்நிறுவனத்தின் அலுவலகங்கள் பெர்லின், ஹெய்டல்பெர்க், தொர்தெரிச் நியூயார்க் ஆகிய இடங்களில் உள்ளது.  

ஜனவரி 15, 2015 இல், ஜோர்க் வோன் ஹோல்ட்சுபிரிங்க் பதிப்பக குழுமம் / நேச்சர் பதிப்பக குழுமம் மற்றும் இசுபிரிங்கர் சயின்சு+பிசினசு மீடியா இணைப்பை அறிவித்தன. இந்த பரிமாற்றம் மே 2015 இல் முடிவுக்கு வந்து புதிய இணைப்பு நிறுவனமான, இசுபிரிங்கர் நேச்சர் உருவாக்கப்பட்டது. இதில் ஹோல்ட்சுபிரிங்க் 53% பெரும்பான்மை பங்குகளையும், பிசி பார்ட்னர்சு 47% ஐயும் கொண்டுள்ளன.
# கல்லீரல் அழற்சி வகை ஏ



**கல்லீரல் அழற்சி வகை ஏ** (*Hepatitis A*) என்பது ஹெபடைடிஸ் ஏ வைரசால் (HAV) கல்லீரலில் ஏற்படும் கடுமையாகத் தொற்றக்கூடிய நோயாகும். இது முன்னர் **தொற்றக்கூடிய கல்லீரல் அழற்சி** (*infectious hepatitis*) என்று அழைக்கப்பட்டது. ஆரம்பத்தில் இதன் அறிகுறிகள் குறைவாக அல்லது அறிகுறிகளே இல்லாமல் இருக்கும். அறிகுறிகள் கிட்டத்தட்ட எட்டு வாரங்கள் வரை நீடித்திருக்கும், அதில் அடங்குவன: குமட்டல், வாந்தி, வயிற்றுப்போக்கு, மஞ்சள் காமாலை, காய்ச்சல் மற்றும் வயிற்று வலி. இந்த நோய்க்கு நன்கு சமைக்கப்படாத ஒட்டுமீன் ஒரு பொதுவான காரணமாக இருக்கலாம். இது, இந்நோயுள்ளவர்களுடன் நெருங்கிப் பழகுவதால் கூட ஏற்படலாம். இந்நோய்க்கான அறிகுறிகள் மற்ற நோய்களின் அறிகுறிகள் போன்றே இருப்பதால் குருதிப் பரிசோதனையும் செய்ய வேண்டும். இது சில நாடுகளில் குழந்தைகளுக்கும், ஏற்கனவே தடுப்பூசி போடாத நோய் தாக்க அதிக அபாயமுள்ள நபர்களுக்கும் பரிந்துரைக்கப்படுகிறது. இது உலகின் பெரும்பாலும் மோசமாக சுத்திகரிப்பட்ட மற்றும் போதுமான சுத்தமான தண்ணீர் கிடைக்காத பகுதிகளில் பொதுவாக ஏற்படுகிறது. வளரும் நாடுகளில் 90% குழந்தைகள் 10 வயதுக்குள் இதனால் பாதிக்கப்பட்டு, வயதுவந்த பிறகு நோய் எதிர்ப்பு சக்திமிக்கவர்களாக இருக்கிறார்கள். ஒவ்வொரு ஆண்டும் சூலை 28 ஆம் தேதி வைரல் ஹெபடைடிஸ் குறித்த விழிப்புணர்வை ஏற்படுத்துவதற்காக, உலகக் கல்லீரல் அழற்சி நாள் கொண்டாடப்படுகிறது.  

## மேற்குறிப்புகள்
# ஆர்சனிக் முச்செலீனைடு



**ஆர்சனிக் முச்செலீனைடு** *(Arsenic triselenide)* என்பது As<sub>2</sub>Se<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஆர்சனிக்கின் செலீனைடு உப்பான இச்சீருறாத் திண்மம் 870 நானோ மீட்டர் மற்றும் 17.2 மைக்ரோ மீட்டர் அளவுக்கு ஒளிச்செலுத்துகை அளவுகள் கொண்டிருப்பதால் , அகச்சிவப்பு ஒளியியலில் சால்கோசெனைடு கண்ணாடியாகப் பயன்படுத்தப்படுகிறது.  
ஆர்சனிக் முச்செலீனைடு ஒரு சகப் பிணைப்புச் சேர்மமாகக் காணப்படுகிறது. இருப்பினும் ஆர்சனிக் , முறைப்படியான +3.என்ற ஆக்சிசனேற்ற நிலையில் உள்ளது.  

## பயன்கள்

உயர் ஒளிவிலகல் எண் காரணமாக ஆர்சனிக் முச்செலீனைடு கண்ணாடிகளின் மெல்லிய படமானது, ஒருங்கிணைந்த ஒளியனியலில் நடுத்தர அக்ச்சிவப்பு ஒளிச்செலுத்துகை மற்றும் உயர் நேரிலா ஒளியியல் சுட்டிகள் என முக்கியத்துவம் பெற்ற பொருளாக வெளிப்பட்டுள்ளது. எத்திலீன் ஈரமீன் கரைசல்களில் இருந்து தற்சுழற்சிப் பூச்சு மூலம் உயர்தரமான As2Se3 கண்ணாடிப் படங்களைப் படிய வைக்க முடியும்  

## பாதுகாப்பு

வீரியமிக்க அமிலங்கள் மற்றும் அலுமினியம் அல்லது துத்தநாகத்துடன் தொடர்புடைய வீரியமான காரங்கள் முதலியனவற்றிடமிருந்து ஆர்சனிக் முச்செலீனைடைத் தள்ளி வைக்கவேண்டும்.
# இவான் இவானோவிச் செகால்கின்


**இவான் இவானோவிச் செகால்கின்** (*Ivan Ivanovich Zhegalkin*, ஆகத்து 3, 1869, – மார்ச் 28, 1947, மாஸ்கோ) ஓர் உருசியக் கணிதவியலாளர் ஆவார். இவர் கணித ஏரணவியல் பள்ளியை 1927இல் நிறுவியவர்களில் ஒருவர். இவர் 1927-28 இல் இரண்டு எண்களாலான எண்ம வடிவில் முற்கோள்களின் ஏரணத்தை உருவாக்கினார். இவற்றில் ஒன்று இரட்டைப்படை எண்; மற்றொன்று ஒற்றைப்படை எண்ணாகும். இது ஏரணவியல் கணக்குகளின் தீர்வை எளியதாக்கியது. வழக்கமான ஏரண வினைகளைப் போல் அல்லாமல், இவரது ஏரணம் conjunctionகளைப் பயன்படுத்தாமல், disjunctionகளைப் பயன்படுத்துகிறது. அதாவது. எண்ணியல் முறையைப் போல ஒற்றை, இரட்டைப்படை எண்களைப் பயன்படுத்துகிறது. இவர் பூலியன் இயற்கணிதத்தை முறைமை 2 வகை முற்றெண்களின் வலயக் கோட்பாடாக, அதாவது இன்று செகால்கின் பல்லுறுப்பிகள் எனப்படும் கோவை வழியாக விளக்கினார்.  

செகால்கின் மாஸ்கோ அரசு பல்கலைக்கழகத்தின் கணிதவியல் துறைப் பேராசிரியர் ஆவார் இவர் அங்கிருந்த கணிதவியல் ஏரணக் குழு தொடர்ந்து நிலவ மிகவும் துணையாக இருந்துள்ளார். இது 1959 இல் சோஃபியா யானோவ்சுகாயா அவர்களால் முழு கணித ஏரணவியல் துறையாக நிறுவப் பட்டது. நிக்கோலாய் உலூழ்சின் தன் நினைவலைகளில் தன் அச்சமே உறாத ஒரே பேராசிரியர் செகால்கின் மட்டுந்தான் என்கிறார்.
# சுவெத்லேனா யிதோமிர்சுகாயா


**சுவெத்லானா யாக்கொவ்லெவ்னா யித்தோமிர்சுகாயா** (*Svetlana Yakovlevna Jitomirskaya*, பிறப்பு: யூன் 4, 1966) உக்ரைனிய கணிதவியலாளர் ஆவார். இவர் கணித இயற்பியலிலும் இயங்கியல் அமைப்புகளிலும் ஆய்வு செய்கிறார்.  

யித்தோமிர்சுகயா சோவியத் ஒன்றியம், உக்ரைன், கார்கீவ் நகரில் பிறந்தவர். இவரது பெற்றோர்கள் இருவரும் கணிதவியல் பேராசிரியர்கள் ஆவர். பின்னர் கலிபோர்னியா பல்கலைக்கழகம் (இர்வைன்), கணிதத் துறையில் விரிவுரையாளராகப் பணியில் சேர்ந்தார். 1994 இல் இணைப் பேராசிரியராகவும், 2000 ஆம் ஆண்டில் பேராசிரியராகவும் பதவியுயர்வு பெற்றார்.
# மேக்சின் சிங்கர்


## வாழ்க்கை
சிங்கர் நியூயார்க் நகரில் பிறந்தார். புரூக்லினில் உயர்நிலைப்பள்ளிக்கல்வி முடித்ததும் சுவார்த்மோர் கல்லூரியில் வேதியியலை முதன்மைப் பாடமாகவும் உயிரியலை துணைப்பாடமாகவும் கொண்டு பட்டப் படிப்பை முடித்துள்ளார். இவர் யேல் பல்கலைக்கழகத்தில் முன் ஊன்ம வேதியியலில் யோசாப்பு ஃபுரூட்டனின் மேற்பார்வயில் ஆய்வு செய்து முனைவர் பட்டம் பெறச் சென்றுள்ளார். புரூட்டன் இவரை உட்கரு அமிலாஅய்வில் ஈடுபட ஆர்வமூட்டி உள்ளார். இவர் 1956 இல் இலியான் கெப்பேவில் உள்ள தேசிய நலவாழ்வு நிறுவனங்களில் அமைந்த உயிர்வேதியியல் ஆய்வகத்தில் சேர்ந்துள்ளார் அங்கு ஆர்.என்.ஏ தொகுப்பு வழியாக நியூக்கிளியோடைடுகளை உருவாக்கியுள்ளார். இவற்றைப் பயன்படுத்தி மார்ழ்சல்நியூரன்பர்கு மரபுக் குறிமுறையின் மும்மைத் தன்மையைச் செய்முறைகளால் நிறுவினார்.
# அப்ரோநைட்டர்


**அப்ரோநைட்டர் அல்லது அப்ரோநைட்ரம்** *(Aphronitre, அல்லது aphronitrum)* என்பது பண்டைய நூல்களில் குறிப்பிடப்பட்டுள்ள ஒரு வகையான நைட்டர் (பொட்டாசியம் நைட்ரேட்டின் ஒருவகை கனிம வடிவம்) இது திரவத்தின் மேல்பகுதியில் மிதக்கும் திரவநுரையாக இருக்க வேண்டும். இயற்கையியலார் பண்டைய அப்ரோநைட்டரை இயற்கையான சால்ட்பீட்டர் எனக் கருதினர்.